প্রায় এক দশক আগে, বিখ্যাত নৃত্যশিল্পী অলকানন্দা রায় কলকাতার সংশোধনাগারের বন্দিদের আশার আলো দেখিয়েছিলেন। তাঁর এই উদ্যোগ সম্পর্কে নতুন করে বলার কিছু নেই। ডান্স থেরাপির মাধ্যমে তিনি কালিমালিপ্ত অতীতকে ভুলে নতুন করে বাঁচার স্বপ্নটা জাগিয়েছিলেন এদের মধ্যে। বন্দিদের ভবিষ্যৎ জীবনের কথা ভেবে এবার আরও একটি উদ্যোগ নিলেন সংশোধনাগার কর্তৃপক্ষ। বিখ্যাত ফ্যাশন ডিজাইনার অভিষেক দত্তের সহায়তায় এই সংশোধনাগারে শুরু হতে চলেছে একটি ফ্যাশন ইউনিট। 
এই ইউনিটে বন্দিদের ফ্যাশন ডিজাইনিংয়ে প্রশিক্ষণ দেওয়ার পরিকাঠামো থাকবে। সংশোধানাগার থেকে বেরিয়ে পরবর্তীকালে বন্দিরা যাতে এই প্রশিক্ষণকে কাজে লাগিয়ে স্বাধীন ভাবে জীবিকা নির্বাহ করতে পারেন, সেই ভাবনা থেকেই এই উদ্যোগ। আজ সকালে সংশোধনাগারে একটি সাংবাদিক সম্মেলনে এই প্রশংসনীয় উদ্যোগের কথা ঘোষণা করলেন সংশোধনাগারের ডিরেক্টর জেনারেল ও ইনস্পেক্টর জেনারেল অরুণকুমার গুপ্ত ও অভিষেক দত্ত। সাংবাদিক সম্মেলনে উপস্থিত ছিলেন অভিনেতা পরমব্রত চট্টোপাধ্যায় ও অলকানন্দা রায়। 
আরও পড়ুন
গায়ক ঝন্টু কর্মকার হয়ে গেলেন ‘কৌশল কুমার’! সৌজন্যে মন্ত্রী বাবুল, দেখুন ভিডিও 
দেখে নিন নীচের লিঙ্কগুলিতে, এই প্রসঙ্গে কী বললেন তাঁরা—